text: [{"text_idx": "#000004", "text": "Prezdaant Traamp dubartoota miseensota Kongirasii Ameerikaa afur ilaalchisee \u201cjarri kun bakka irraa dhufanitti deebi\u2019anii maaliif biyyoota isaanii hin gargaarre\u201djechuun Twitterii irratti eega barreessee booda mormii fi balaaleffannaa cimaa kaase."}, {"text_idx": "#000005", "text": "Haaluma kanaan dubbiin Traamp \u201chaasaya jibbiinsa sanyiiti\u201dwixineen jedhu kaleessa kongirasii Ameerikaatiif kan dhihaate yoo tahu, miseensota kongirasii paartii Rippaablikaanotaa 4 dabalatee deeggarsa sagalee 240 argachuun ragga\u2019e. Miseensonni Paartii Rippaablikaanota 187 ammoo wixinee kana mormanii jiru. Wixineen Kongirasiin Raggaasise kun \u201chaasawni Jibbiinsaa Traamp sun, lammiiwwan Ameerikaa warra adii hin ta\u2019inii fi kanneen dhiheenya gara biyyattii baqatan irratti sodaa fi jibbinsi akka dabalu godhee jira\u201djechuun baleeleffate."}, {"text_idx": "#000007", "text": "Dubartoonni afran ibsa waloon kennaniin, kaayyoon haasawa jibbiinsa sanyii Traamp kun, yaada ummataa bulchiinsa isaa malaamaltummaan laaqamee badaa jiru irraa dabsuu waan taheef,"}, {"text_idx": "#000008", "text": "xiyyeeffannaan nama hundaa jechoota preezdantichaa irratti osoo hin taane imaammata irratti ta\u2019uu qaba jedhan."}]